**PAŽYMOS, PATVIRTINANČIOS NAUJAI SUFORMUOTO NEKILNOJAMOJO TURTO KADASTRO OBJEKTO GALIMYBĘ NAUDOTI PAGAL PASKIRTĮ, IŠDAVIMAS**

Išduodamos pažymos apie naujai suformuotų nekilnojamojo turto kadastro objektų (patalpos (-ų) ar (statinio (-ių) galimybę naudoti pagal paskirtį.

Paslauga teikiama vadovaujantis Statybos techninio reglamento STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“ 118 dalimi, šias atvejais:

118.1. padalijant ar atidalijant patalpą į dvi ar daugiau patalpų, jas formuojant kaip atskirus nekilnojamojo turto kadastro objektus, kai naujai formuojamų patalpų paskirtis tokia pati, kaip ir buvusios prieš padalijimą ar atidalijimą patalpos paskirtis;

118.2. padalijant ar atidalijant statinį į du ar daugiau statinių, juos formuojant kaip atskirus nekilnojamojo turto kadastro objektus, kai naujai formuojamų statinių paskirtis tokia pati, kaip ir buvusio prieš padalijimą ar atidalijimą statinio paskirtis;

118.3. sujungiant dvi ar daugiau besiribojančių patalpų į vieną patalpą, ją suformuojant kaip atskirą nekilnojamojo turto kadastro objektą, kai po sujungimo patalpos paskirtis tokia pati, kaip ir sujungiamų patalpų paskirtis;

118.4. sujungiant du ar daugiau statinius į vieną statinį, jį suformuojant kaip atskirą nekilnojamojo turto objektą, kai po sujungimo statinio paskirtis tokia pati, kaip ir sujungiamų statinių paskirtis;

118.5. atliekant dviejų ar daugiau tos pačios paskirties patalpų perdalijimą (amalgamaciją), nekeičiant patalpų paskirties;

118.6. atliekant dviejų ar daugiau tos pačios paskirties statinių perdalijimą (amalgamaciją), nekeičiant statinių paskirties;

118.7. pastate atskirais nekilnojamojo turto objektais suformuojant tos pačios paskirties, kaip ir pastato paskirtis, patalpas.

Informacija ir dokumentai, kuriuos turi pateikti asmuo:

Laisvos formos prašymas išduoti pažymą su pridedamais dokumentais:

* schema apie naujai suformuotus nekilnojamojo turto kadastro objektus (2 egz.) ir elektroninė laikmena su schemos kopija;
* rašytiniai patalpos (-ų) ar statinio (-ių) savininkų ar valdytojų sutikimai;
* patalpos (-ų) ar statinio (-ių) kadastro duomenų byla (-os) ar jos (jų) kopija (-os).

Teisės aktai:

Lietuvos Respublikos statybos įstatymas;

Lietuvos Respublikos civilinis kodeksas;

STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“;

STR 1.01.03:2017 „Statinių klasifikavimas“;